rejauldu/bengali-wikipedia huggingface dataset:
মসজিদ জামি কম্পুং বারু ইনপাক, মসজিদ কম্পুং বারু অথবা বান্দেঙ্গান মসজিদ নামেও পরিচিত, ইন্দোনেশিয়ার জাকার্তা শহরে অবস্থিত একটি মসজিদ, এবং শহরের সবচেয়ে পুরনো মসজিদের মধ্যে একটি। এটি জালান বান্দেঙ্গান সলাতান, পেকোজান, তাম্বোরা, জাকার্তায় অবস্থিত, আল-আনশোর মসজিদের কাছে। এটি ভারতের থেকে মুসলমান বণিক যারা বাটাভিয়াতে যেত এবং থাকত তাঁদের দ্বারা নির্মিত মসজিদের মধ্যে এক। ডিকেআই জাকার্তার প্রাদেশিক সরকার মসজিদটিকে একটি সাংস্কৃতিক ঐতিহ্য হিসেবে মনোনীত করেছে।  ইতিহাস আরাবিয়া এবং ভারত থেকে ব্যবসায়ী এবং বণিক তখন বাটাভিয়ার এই এলাকায় থাকত। ভারত থেকে ব্যবসায়ীরা জামাতে ইবাদত করার জন্য তাদের প্রয়োজন মেটাতে এই এলাকায় একটি মসজিদ তৈরি করেছিলেন। জামি কম্পুং বারু মসজিদটি শাইখ আবুবকর দ্বারা নির্মিত হয়েছিল যিনি ভারতের একজন মুসলিম বণিক এবং এই এলাকায় বসবাস করতেন। নির্মাণের কাজ ১৭৪৩ সালে শুরু হয় এবং শেষ হয় ১৭৪৮ সালে। ১৮২৯ সালের একটি ওলন্দাজ নিবন্ধে নতুন কম্পুং মসজিদটি মুরশে তেম্পেল (মুরদের মন্দির) নামেও পরিচিত। সম্ভবত এই ঐতিহাসিক উৎস থেকেই মসজিদটি মুসলমান মুরদের দ্বারা নির্মিত হয়েছিল, পরে মুর শব্দটি ভারতীয় মুসলমান হিসাবে চিহ্নিত হয়। যদিও মুর পরিভাষাটি উত্তর আফ্রিকার (মরক্কো এবং এটির চারপাশ) একটি মুসলমান জাতিগত গোষ্ঠী শনাক্ত করার জন্য ব্যবহার করা হয়, যারা তখন ইউরোপ জয় করতে সফল হয় এবং স্পেনের আন্দালুসিয়ার উপর শাসন করে।  স্থাপত্য বর্তমানে ভবনটি এটির মূল আকৃতিতে নয়, অবশিষ্ট করাঙ্কা কেন্দ্রীয় চক, খোদাই করা সেতান্দান আঙ্গুর, এবং জানালায় কিছু স্তম্ভ ব্যতিতে। ১৯৮০ দশকের শেষ দিকে একটি ফ্লাইওভারের জন্য পেকোজান এলাকার কিছু পুরনো ভবন ভেঙে ফেলানো হয়। ঐতিহাসিক মূল্যবোধ এবং স্থাপত্য নির্বিশেষে কম্পুং বারু মসজিদও উন্নতির প্রচেষ্টার কারণে ধ্বংসের সম্মুখীন হয়েছে। মসজিদের মূল পরিকল্পনাটি একটি ছাদ ওভারল্যাপ (ওভারল্যাপিং) সহ একটি বর্গক্ষেত্রের আকারে, উপরের ছাদটি একটি পিরামিড আকৃতির। এই মসজিদের আকৃতি ঐতিহ্যগত জাভাই নির্মাণ গঠনের সাথে অনুরূপ, যেখানে পিরামিড আকৃতির ছাদের বাফার হিসাবে বিল্ডিংয়ের মাঝখানে সাধারণত সোকো গুরু চারটি স্তম্ভ থাকে।  মসজিদটির আয়তন প্রায় ১,০৫০ বর্গ মিটার, মেঝেটি একটি সাদা রঙের মাথা দিয়ে আচ্ছাদিত এবং তার উপরে একটি সবুজ রঙের মাদুর এবং আংশিক লাল রঙের বেওয়ার্না ছড়িয়ে রয়েছে। আকাশে মসজিদটি একটি এন্টিক বাতি ঝুলিয়ে রেখেছে যেটি মসজিদটি দাঁড়িয়ে থাকার পর থেকে সেখানে রয়েছে। এই মসজিদে একসময় সবচেয়ে সুন্দর মিম্বর ছিল, খোদাই করা কাঠের তৈরি। মিম্বরটি প্রতিস্থাপন করা হয়েছে, এবং মূল মিম্বরটি এখন জাকার্তা ইতিহাস জাদুঘরূ রেখে দেওয়া হয়েছে।  আরও দেখুন  ইন্দোনেশিয়ার মসজিদের তালিকা  তথ্যসূত্র  বিষয়শ্রেণী:১৭৪৮-এ সম্পন্ন ধর্মীয় ভবন ও স্থাপনা বিষয়শ্রেণী:১৭৪০-এর দশকে সম্পন্ন মসজিদ বিষয়শ্রেণী:জাকার্তার মসজিদ কম্পুং
যোসেফ জেসন নামাকায়েহা মোমোয়া  (জন্ম আগস্ট ১, ১৯৭৯) একজন মার্কিন অভিনেতা, লেখক, চলচ্চিত্র প্রযোজক, পরিচালক এবং মডেল। ডি.সি. এক্সটেন্ডেড ইউনিভার্সের ২০১৬ সালে মুক্তি পাওয়া ব্যাটম্যান ভার্সেস সুপারম্যান: ডন অব জাস্টিস চলচ্চিত্রের মাধ্যমে তিনি আন্তর্জাতিক অঙ্গনে আলোচনার কেন্দ্রে আসেন। ২০১৮ সালে তার আধিপত্যে একক চলচ্চিত্র, অ্যাকুয়াম্যান মুক্তি পায় যা আন্তর্জাতিক বক্স অফিসের শীর্ষে জায়গা করে নেয়। এছাড়া তিনি তার টেলিভিশন সিরিজের রনন ডেক্স (স্ট্রেঞ্জ আটলান্টিস ২০০৪-২০০৯), খাল দ্রগো (গেম অব থ্রোনস ২০১১-২০১২) এবং ডেক্লান হার্প (ফ্রন্টায়ার ২০১৬-বর্তমান) কুশিলবের জন্য খ্যাত।  তথ্যসূত্র  বহিঃসংযোগ     বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন কণ্ঠাভিনেতা
২০০৪ মহিলা একদিনের আন্তর্জাতিক এশিয়া কাপ হল এশিয়ান ক্রিকেট কাউন্সিল মহিলা একদিনের আন্তর্জাতিক ক্রিকেট টুর্নামেন্টের উদ্বোধনী সংস্করণ আসর। টুর্নামেন্টে অংশ নেওয়া দুটি দল ছিল  ভারত ও শ্রীলঙ্কা। এটি শ্রীলঙ্কায় ১৭ এপ্রিল থেকে ২৯ এপ্রিল ২০০৪ এর মধ্যে অনুষ্ঠিত হয়েছিল। ম্যাচগুলো সিংহলিজ স্পোর্টস ক্লাব গ্রাউন্ড এবং ক্যান্ডি ক্রিকেট ক্লাবে অনুষ্ঠিত হয়েছিল। ভারত উদ্বোধনী সংস্করণে শ্রীলঙ্কার বিপক্ষে ৫–০ ব্যবধানে প্রতিযোগিতাটি জিতেছিল।  দলীয় সদস্য   দলীয় সদস্যESPNcricinfo Asia Cup page ESPNcricinfo. Retrieved 24 October 2021   মমতা মাবেন (অধি:)  থানুগা একনায়েকে (অধি:) & (উই:) অঞ্জু জৈন (উই:)  ইনোকা গালাগেদারা জয়া শর্মা  রান্ডিকা গ্যালহেনেজ অঞ্জুম চোপড়া  ইন্ডিকা কঙ্কানাঙ্গে মিতালী রাজ  চামানি সেনেভিরত্নে অরুন্ধতী কিরকিরে  হিরুকা ফার্নান্দো ঝুলন গোস্বামী  শশীকলা সিরিবর্ধনে নীতু ডেভিড  রোজ ফার্নান্দো দীপা মারাঠে  থালিকা গুনারত্নে নুশিন আল খাদীর  ডোনা ইন্দ্রলতা অমিতা শর্মা  গায়ত্রী কারিয়াওয়াসম হেমলতা কলা  দেদুনু সিলভা সুনেত্রা পরাঞ্জপে  জনকণ্ঠী মালা কারু জৈন  সান্দামালি দোলাওয়াত্তে ডায়ানা ডেভিড  কোডুপুল্লে ইন্দ্রাণী –  চামারি পোলগাম্পোলা  ম্যাচ সারাংশ      কোডুপুল্লে ইন্দ্রাণী (শ্রীলঙ্কা) তিনি ওডিআইতে অভিষেক করেছিলেন।   চামারি পোলগাম্পোলা (শ্রীলঙ্কা) তিনি ওডিআইতে অভিষেক করেছিলেন।  তথ্যসূত্র  বহিঃসংযোগ  ইএসপিএনক্রিকইনফোতে প্রতিযোগিতার পাতা  ২০০৪ বিষয়শ্রেণী:২০০৪-এ ভারতীয় ক্রিকেট বিষয়শ্রেণী:২০০৪-এ শ্রীলঙ্কান ক্রিকেট বিষয়শ্রেণী:২০০৪-এ আন্তর্জাতিক ক্রিকেট প্রতিযোগিতা বিষয়শ্রেণী:২০০০-০১ সময়কালীন শ্রীলঙ্কান ক্রিকেট মৌসুম বিষয়শ্রেণী:শ্রীলঙ্কায় আন্তর্জাতিক মহিলা ক্রিকেট প্রতিযোগিতা বিষয়শ্রেণী:২০০৪-এ মহিলা ক্রিকেট বিষয়শ্রেণী:এশিয়ার এপ্রিল ২০০৪-এর ক্রীড়া প্রতিযোগিতা
উইগান অ্যাথলেটিক ফুটবল ক্লাব (, ; এছাড়াও উইগান এএফসি অথবা শুধুমাত্র উইগান নামে পরিচিত) হচ্ছে উইগান ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের তৃতীয় স্তরের ফুটবল লিগ ইএফএল লিগ ওয়ানে খেলে। এই ক্লাবটি ১৯৩২ সালে প্রতিষ্ঠিত হয়েছে। উইগান এএফসি তাদের সকল হোম ম্যাচ উইগানের ডিডাব্লিউ স্টেডিয়ামে খেলে থাকে; যার ধারণক্ষমতা হচ্ছে ২৫,১৩৮। বর্তমানে এই ক্লাবের ম্যানেজারের দায়িত্ব পালন করছেন শন ম্যালোনি এবং সভাপতির দায়িত্ব পালন করছেন বেন গুডবার্ন। বর্তমানে উত্তর আয়ারল্যান্ডীয় আক্রমণভাগের খেলোয়াড় জোশ ম্যাগেনিস এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, উইগান এএফসি এপর্যন্ত ৬টি শিরোপা জয়লাভ করেছে; যার মধ্যে ১টি এফএ কাপ শিরোপা রয়েছে।   অর্জন  উৎস:    লিগ   ইএফএল চ্যাম্পিয়নশিপ (দ্বিতীয় বিভাগ)  রানার-আপ: ২০০৪–০৫  ফুটবল লিগ দ্বিতীয় বিভাগ / ইএফএল লিগ ওয়ান (তৃতীয় বিভাগ)  চ্যাম্পিয়ন: ২০০২–০৩, ২০১৫–১৬, ২০১৭–১৮  ফুটবল লিগ তৃতীয় বিভাগ (চতুর্থ বিভাগ)  চ্যাম্পিয়ন: ১৯৯৬–৯৭   কাপ   এফএ কাপ চ্যাম্পিয়ন: ২০১২–১৩  ফুটবল লিগ কাপরানার-আপ: ২০০৫–০৬  এফএ কমিউনিটি শিল্ডরানার-আপ: ২০১৩  ফুটবল লিগ ট্রফিচ্যাম্পিয়ন: ১৯৮৪–৮৫, ১৯৯৮–৯৯  এফএ ট্রফি'''  রানার-আপ: ১৯৭২–৭৩   তথ্যসূত্র    বহিঃসংযোগ             বিষয়শ্রেণী:ইংল্যান্ডের ফুটবল ক্লাব বিষয়শ্রেণী:প্রিমিয়ার লিগের ক্লাব বিষয়শ্রেণী:১৯৩২-প্রতিষ্ঠিত বিষয়শ্রেণী:ফুটবল লিগ ক্লাব বিষয়শ্রেণী:১৯৩২-এ প্রতিষ্ঠিত ফুটবল ক্লাব বিষয়শ্রেণী:এফএ কাপ বিজয়ী
আলিপুরদুয়ার গভর্নমেন্ট ইঞ্জিনিয়ারিং অ্যান্ড ম্যানেজমেন্ট কলেজ হল পশ্চিমবঙ্গের আলিপুরদুয়ার শহরের একটি সরকারি প্রকৌশল ও ব্যবস্থাপনা মহাবিদ্যালয়। এটি ২০২৩ খ্রিস্টাব্দে পশ্চিমবঙ্গ সরকার কর্তৃক প্রতিষ্ঠিত হয়েছিল, যা আলিপুরদুয়ার জেলার প্রথম প্রকৌশল মহাবিদ্যালয়। প্রতিষ্ঠানটি পশ্চিমবঙ্গ সরকার দ্বারা নিয়ন্ত্রিত, পরিচালিত ও প্রশাসিত হয়।  প্রকৌশল মহাবিদ্যালয়টি চার বছর মেয়াদী স্নাতক কর্মসূচিমূলক একটি প্রতিষ্ঠান, যা প্রতিবছর আনুমানিক ১৮০ জন শিক্ষার্থীকে নথিভুক্ত করে। এটি মৌলানা আবুল কালাম আজাদ প্রযুক্তি বিশ্ববিদ্যালয়ের (পশ্চিমবঙ্গ) সঙ্গে অধিভুক্ত ৪ টি প্রকৌশল পাঠ্যধারায় স্নাতক (বি.টেক.) উপাধি (বিশ্ববিদ্যালয়) প্রদান করে।   ইতিহাস  আলিপুরদুয়ার সরকারী প্রকৌশল ও ব্যবস্থাপনা মহাবিদ্যালয় একটি প্রকৌশল প্রতিষ্ঠান হিসাবে ২০২৩ সালে প্রতিষ্ঠিত হয়েছিল। মহাবিদ্যালয়ের শিক্ষাপ্রাঙ্গণে প্রয়োজনীয় অবকাঠামোর নির্মাণ কাজ ২০১৮ সাল থেকে শুরু হয়েছিল, এবং প্রাথমিক অবকাঠামোর নির্মাণ ২০২৩ সালে সম্পন্ন হয়েছিল। নির্মাণ কাজের জন্য ৫৫.৩০ কোটি টাকার তহবিল প্রদান করা হয়েছিল। মহাবিদ্যালয়টি ২০২৩ সালে অল ইন্ডিয়া কাউন্সিল ফর টেকনিক্যাল এডুকেশন থেকে অনুমোদন লাভ করেছিল। মহাবিদ্যালয়ে ২০২৩–২৪ শিক্ষাবর্ষ থেকে পঠন-পাঠন শুরু হয়েছিল।   শিক্ষাপ্রাঙ্গণ  আলিপুরদুয়ারের ১৮.৪৫ একর (৭.৪৭ হেক্টর) জুড়ে বিস্তৃত শিক্ষাপ্রাঙ্গণটি আলিপুরদুয়ার শহর থেকে ১৯ কিলোমিটার (১২ মাইল) পূর্বে ছিপরা গ্রামে অবস্থিত। এটি রায়ডাক নদীর পশ্চিমে তীরে ও ২৭ নং জাতীয় সড়কের উত্তর পার্শ্বে অবস্থিত। শিক্ষাপ্রাঙ্গণে একটি প্রশাসনিক ভবন, একটি একাডেমিক ভবন এবং ছেলেদের জন্য দুটি ও মেয়েদের জন্য একটি ছাত্রাবাস সহ তিনটি ছাত্রাবাস ভবন রয়েছে। প্রশাসনিক ভবনটি ১,৬৬৭ বর্গফুট ও একাডেমিক ভবনটি ৩,৪৪৭ বর্গফুট জুড়ে বিস্তৃত। তিনটি ছাত্রাবাস ভবনে সর্বমোট ৪৮০ জন শিক্ষার্থীর থাকার ব্যবস্থা রয়েছে।   একাডেমিক ও কর্মসূচি  আলিপুরদুয়ার গভর্নমেন্ট ইঞ্জিনিয়ারিং অ্যান্ড ম্যানেজমেন্ট কলেজ প্রকৌশল ও ব্যবস্থাপনা শাখায় পঠন-পাঠন ও ব্যাচেলর অব টেকনোলজি ডিগ্রি প্রদান করে। মহাবিদ্যালয়টি ৪টি প্রকৌশল পাঠ্যধারায় স্নাতক (বি.টেক.) উপাধি (বিশ্ববিদ্যালয়) প্রদান করে, পাঠ্যধারাগুলি হল কৃত্রিম বুদ্ধিমত্তা, কম্পিউটার সায়েন্স অ্যান্ড ইঞ্জিনিয়ারিং, ইলেকট্রিক্যাল ইঞ্জিনিয়ারিং, এবং ইলেকট্রনিক্স অ্যান্ড কমিউনিকেশন ইঞ্জিনিয়ারিং।   তথ্যসূত্র   বিষয়শ্রেণী:পশ্চিমবঙ্গের প্রকৌশল মহাবিদ্যালয় বিষয়শ্রেণী:আলিপুরদুয়ার জেলার বিশ্ববিদ্যালয় ও কলেজ বিষয়শ্রেণী:২০২৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০২৩-এ পশ্চিমবঙ্গে প্রতিষ্ঠিত
উইলিয়াম হোল্ডেন (ইংরেজি: William Holden; জন্ম: উইলিয়াম ফ্রাংকলিন বিডল জুনিয়র; ১৭ই এপ্রিল ১৯১৮ - ১২ই নভেম্বর ১৯৮১) ছিলেন একজন মার্কিন অভিনেতা। তিনি ১৯৫০ ও ১৯৬০-এর দশকের বক্স অফিসে অন্যতম সফল অভিনেতা ছিলেন। তিনি স্ট্যাল্যাগ সেভেনটিন (১৯৫৩) ছবিতে অভিনয় করে শ্রেষ্ঠ অভিনেতার জন্য একাডেমি পুরস্কার জয় সহ আরও দুবার মনোনয়ন লাভ করেন এবং দ্য ব্লু নাইট (১৯৭৩) টেলিভিশন চলচ্চিত্রে অভিনয় করে অনন্য কেন্দ্রীয় অভিনেতা বিভাগে প্রাইমটাইম এমি পুরস্কার অর্জন করেন।  হোল্ডেন হলিউডের বেশ কিছু জনপ্রিয় ও সমাদৃত চলচ্চিত্রে অভিনয় করেছেন, যার মধ্যে রয়েছে সানসেট বলেভার্ড, সাবরিনা, দ্য ব্রিজ অন দ্য রিভার কাওয়াই, দ্য ওয়াইল্ড বাঞ্চ, পিকনিক এবং নেটওয়ার্ক। তিনি ১৯৫৪-১৯৫৮ এবং ১৯৬১ সালে ছয়বার "বর্ষসেরা শীর্ষ ১০ তারকা"র একজন হন এবং আমেরিকান ফিল্ম ইনস্টিটিউটের "ধ্রুপদী হলিউড চলচ্চিত্র শিল্পের সেরা ২৫ পুরুষ তারকা" তালিকায় ২৫তম স্থান অধিকার করেন।   পুরস্কার ও অর্জন   পুরস্কার  একাডেমি পুরস্কার  মনোনীত: শ্রেষ্ঠ অভিনেতা - সানসেট বলেভার্ড  বিজয়ী: শ্রেষ্ঠ অভিনেতা - স্ট্যাল্যাগ সেভেনটিন  মনোনীত: শ্রেষ্ঠ অভিনেতা - নেটওয়ার্ক  প্রাইমটাইম এমি পুরস্কার  বিজয়ী: অনন্য কেন্দ্রীয় অভিনেতা - দ্য ব্লু নাইট  বাফটা পুরস্কার  মনোনীত: শ্রেষ্ঠ বিদেশি অভিনেতা - পিকনিক  মনোনীত: শ্রেষ্ঠ অভিনেতা - নেটওয়ার্ক   বক্স অফিস র‍্যাঙ্কিং  বেশ কয়েক বছর হোল্ডেন মার্কিন যুক্তরাষ্ট্রের চলচ্চিত্র প্রদর্শকের ভোটে জনপ্রিয়তম অভিনেতা ছিলেন:  ১৯৫৪ - ৭ম (মার্কিন যুক্তরাষ্ট্র)  ১৯৫৫ - ৪র্থ (মার্কিন যুক্তরাষ্ট্র)  ১৯৫৬ - ১ম (মার্কিন যুক্তরাষ্ট্র)  ১৯৫৭ - ৭ম (মার্কিন যুক্তরাষ্ট্র)  ১৯৫৮ - ৬ষ্ঠ (মার্কিন যুক্তরাষ্ট্র), ৬ষ্ঠ (যুক্তরাজ্য)  ১৯৫৯ - ১২তম (মার্কিন যুক্তরাষ্ট্র)  ১৯৬০ - ১৪তম (মার্কিন যুক্তরাষ্ট্র)  ১৯৬১ - ৮ম (মার্কিন যুক্তরাষ্ট্র)  ১৯৬২ - ১৫তম (মার্কিন যুক্তরাষ্ট্র)   তথ্যসূত্র   গ্রন্থপঞ্জি                   বহিঃসংযোগ          বিষয়শ্রেণী:১৯১৮-এ জন্ম বিষয়শ্রেণী:১৯৮১-এ মৃত্যু বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:ক্যালিফোর্নিয়ার রিপাবলিকান বিষয়শ্রেণী:ক্যালিফোর্নিয়ায় দুর্ঘটনায় মৃত্যু বিষয়শ্রেণী:দ্বিতীয় বিশ্বযুদ্ধে মার্কিন সেনা কর্মকর্তা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:শ্রেষ্ঠ অভিনেতা বিভাগে একাডেমি পুরস্কার বিজয়ী বিষয়শ্রেণী:সীমিত ধারাবাহিক বা টিভি চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার বিজয়ী বিষয়শ্রেণী:ইলিনয়ের অভিনেতা বিষয়শ্রেণী:ইলিনয়ের সামরিক কর্মকর্তা
অস্ট্রোভো ক্রোয়েশিয়ার ভুকোভার-স্রিজিম বিভাগের মারকাসিকা পৌরসভার একটি গ্রাম।   শিক্ষা  ইলিমেন্টারি স্কুল মারকাসিকা'র শাখা স্কুল অস্ট্রোভোতে অবস্থিত। স্থানীয় স্কুলগুলোতে সার্বিয়ান ভাষায় পাঠদান করা হয়ে থাকে।Popis osnovnih i srednjih škola s nastavom na jeziku i pismu nacionalnih manjina po modelu A, školska godina 2011./2012., Ministarstvo znanosti obrazovanja i sporta   ইতিহাস  ক্রোয়েশিয়া যুদ্ধের সময় অস্ট্রোভো স্ব-ঘোষিত সার্ব রাজনৈতিক সত্ত্বা এসএও পূর্ব স্লোভোনিয়া, বারানজা এবং পশ্চিম সিরমিয়া-এর অধিনে ছিল। সংঘাতের শেষদিকে জাতিসংঘ মিশন এই এলাকাটিকে শান্তিপূর্ণভাবে ক্রোয়েশিয়ার পুনরায় ক্রোয়েশিয়ার অধিভুক্ত করে।   জনতাত্ত্বিক ইতিহাস  ১৯৯১ সালের আদমশুমারী অনুযায়ী, গ্রামটির মোট অধিবাসীর ৮৫.১৮% সার্ব, ৭.৯১% ক্রোয়াট এবং ৪.২৯% হলেন যুগোস্লভিয়।   গ্যালারি    তথ্যসূত্র   বিষয়শ্রেণী:ক্রোয়েশিয়ার গ্রাম
স্বেচ্ছাসেবক কাজের জন্য শারজাহ পুরস্কার হল সংযুক্ত আরব আমিরাত সরকার কর্তৃক সরকারী ও বেসরকারী উভয় ক্ষেত্রেই স্বেচ্ছাসেবকদের কাজের অবদানের স্বীকৃতি দেওয়ার জন্য একটি পুরস্কার। এটি সংযুক্ত আরব আমিরাত এবং আরব বিশ্বে প্রথম শারজাহ আমিরাতের সার্বভৌম শাসক দ্বারা বার্ষিক প্রদান করা হয়। এটি স্বেচ্ছাসেবী কাজের বোর্ড অফ ট্রাস্টির জন্য শারজাহ পুরস্কার দ্বারা পরিচালিত হয়।  এটি সরকারী ও বেসরকারী খাত সহ যেকোন ব্যক্তি, প্রতিষ্ঠান, গোষ্ঠী এবং সংস্থাকে দেওয়া হয়। এটি স্বেচ্ছাসেবক কাজের স্বীকৃতি দেওয়ার উপর দৃষ্টি নিবদ্ধ করে যেমন সরকার এবং এনজিওগুলির দেওয়া স্বেচ্ছাসেবক উদ্যোগগুলির বিষয়ে সচেতনতামূলক প্রোগ্রাম ছড়িয়ে দেওয়া।   ইতিহাস  এটি ২০০১ সালে ডিক্রি নং দ্বারা প্রতিষ্ঠিত হয়েছিল। ২ জন ফেডারেল সুপ্রিম কাউন্সিলের সদস্য এবং শারজার শাসক, সুলতান বিন মুহাম্মদ আল-কাসিমি দ্বারা জারি করা হয়েছে।  স্বেচ্ছাসেবী কাজের জন্য শারজাহ পুরস্কারটি সংযুক্ত আরব আমিরাত এবং আরব বিশ্বের সামাজিক, মানবিক এবং শিক্ষা ক্ষেত্রে সহ স্বেচ্ছাসেবক কাজের ক্ষেত্রে সরকারী এবং বেসরকারী বিক্রেতাদের উল্লেখযোগ্য অবদানের স্বীকৃতি দেওয়ার জন্য গঠিত হয়েছিল।   প্রাপক   ২০২০: শারজাহ ইসলামী ব্যাংক  ২০২০: আমেরিকান ইউনিভার্সিটি অফ শারজাহ  ২০১৯: শারজাহ সিটি ফর হিউম্যানিটারিয়ান সার্ভিসেস এর জেনারেল ডিরেক্টর, মোনা আবদেল করিম  ২০১৪: ইসা সালেহ আল গুর্গ গ্রুপ এলএলসি চেয়ারপার্সন, এসা সালেহ আল গুর্গ  ২০১৩: জাকির নায়েক   তথ্যসূত্র  বিষয়শ্রেণী:স্বেচ্ছাসেবী পুরস্কার বিষয়শ্রেণী:২০১১-এ প্রবর্তিত পুরস্কার
লুক উড (জন্ম ২ আগস্ট ১৯৯৫) একজন ইংরেজ ক্রিকেটার যিনি ইংল্যান্ড এবং ল্যাঙ্কাশায়ারের হয়ে খেলেন। প্রাথমিকভাবে একজন বাঁহাতি ফাস্ট-মিডিয়াম বোলার, তিনি বাঁহাতি ব্যাটও করেন। সেপ্টেম্বর ২০১৪ সালে সাসেক্সের বিপক্ষে নটিংহ্যামশায়ারের হয়ে তার প্রথম-শ্রেণীর ক্রিকেটে অভিষেক হয়েছিল। ২০২২ সালে তার আন্তর্জাতিক অভিষেক হয়েছিল।  ২০২২ সালের এপ্রিলে, দ্য হান্ড্রেডের ২০২২ মৌসুমের জন্য তাকে ট্রেন্ট রকেট কিনেছিল। পরের মাসে, নেদারল্যান্ডসের বিপক্ষে তাদের সিরিজের জন্য উডকে ইংল্যান্ডের একদিনের আন্তর্জাতিক (ওডিআই) দলে নামানো হয়েছিল।< ২০২২ সালের সেপ্টেম্বরে, তাকে পাকিস্তানের বিরুদ্ধে সিরিজের জন্য ইংল্যান্ডের টি-টোয়েন্টি স্কোয়াডে নাম দেওয়া হয়েছিল। ২০ সেপ্টেম্বর ২০২২-এ পাকিস্তানের বিপক্ষে তার টি-টোয়েন্টি অভিষেক হয়েছিল। ১৭ নভেম্বর ২০২২-এ অস্ট্রেলিয়ার বিপক্ষে উডের ওডিআই অভিষেক হয়েছিল।  বিপিএল ২০২২-২৩ তে, তাকে সিলেট স্ট্রাইকার্স ফ্র্যাঞ্চাইজি দ্বারা নেওয়া হয়েছিল। তিনি কোয়ালিফায়ার ২- তে একটি গুরুত্বপূর্ণ ভূমিকা পালন করেছিলেন এবং সিলেটকে বিপিএল ২০২৩-এর ফাইনালে পৌঁছাতে সাহায্য করার জন্য শেষ ওভারে মাত্র ৩ রান দিয়েছিলেন।  ১৮ মার্চ ২০২৪-এ, আহত জেসন বেহরেনডর্ফের বদলি হিসেবে মুম্বই ইন্ডিয়ান্স কর্তৃক  এর বিনিময়ে তাকে চুক্তিবদ্ধ করা হয়েছিল।  তথ্যসূত্র  বহিঃসংযোগ    বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:শেফিল্ডের ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:নটিংহ্যামশায়ারের ক্রিকেটার বিষয়শ্রেণী:ওরচেস্টারশায়ারের ক্রিকেটার বিষয়শ্রেণী:নর্দাম্পটনশায়ারের ক্রিকেটার বিষয়শ্রেণী:ল্যাঙ্কাশায়ারের ক্রিকেটার বিষয়শ্রেণী:২১শ শতাব্দীর ইংরেজ ক্রিকেটার বিষয়শ্রেণী:ট্রেন্ট রকেটসের ক্রিকেটার বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
বাংলাদেশের উইকিপিডিয়ানগণ যাদের নিজেদের মধ্যে কখনও দেখা সাক্ষাৎ হয় না। এটি আনুষ্ঠানিক বা বড় করে অনানুষ্ঠানিক কিছু একটা করার যাতে বাংলাদেশে বসবাসরত উইকিপিডিয়ানদের একটা মিলন ঘটানো যায়।   তারিখ ও স্থান  তারিখ:  বুধবার, ২৫ ডিসেম্বর ২০১৩, বিকাল ৪:০০ থেকে ৬:০০  স্থান:  কেন্দ্রীয় গণ গ্রন্থাগার, শাহবাগ, ঢাকা-১০০০   আলোচনার বিষয়   সম্মিলনে অংশগ্রহণকারী সবাই একে অন্যের সাথে পরিচিত হওয়া  দেশে চলমান উইকি-কার্যক্রম সম্পর্কে আলোচনা  বাংলাদেশে উইকিমিডিয়া প্রকল্প প্রচার জোরদার করতে কি করতে হবে  বিশ্বের অন্যান্য উইকিপিডিয়া প্রকল্পের সঙ্গে অভিজ্ঞতা ভাগ  শিক্ষা প্রতিষ্ঠানের আউটরিচ প্রোগ্রামে চিন্তা-ভাবনা শেয়ার   অংশগ্রহণকারী    উপস্থিত থাকবেন  ১. Tanweertalk 10:57, 22 December 2013 (UTC)   সম্মিলনে যা হল  উইকিপিডিয়া ঢাকা সম্মিলন ছিল নিয়মিত ভাবে উইকিপিডিয়ানদের মধ্যে উইকিপিডিয়ার আলোচনা, অভিজ্ঞতা বিনিময়, গণসচেতনতা সৃষ্টি করা সর্বোপরি একত্রে জড় হওয়া। এটি উইকিমিডিয়া বাংলাদেশ অধ্যায়ের নিয়মিত সভারও অংশ ছিল। সম্মিলন নিন্মোক্ত রুপে অনুষ্ঠিত হয় — ভূমিকা, উইকিপিডিয়ানদের কয়েকজন ভিজ্ঞতা / দক্ষতার শেয়ার করে এবং সাধারণ বিষয়ের উপর উন্মুক্ত আলোচনা, বাংলাদেশে উইকিমিডিয়া ও উইকিমিডিয়া বাংলাদেশ অধ্যায় প্রকল্প সম্পর্কে কৌশলগত পরিকল্পনা করা হয়।   ঘোষণা / ইভেন্ট নোটিশ  সম্মিলন সম্পর্কে বাহ্যিক লিঙ্কের তালিকা এখানে যোগ করুন।  https://www.facebook.com/events/568148896603221/?ref=22   মিটিং কভারেজ/সম্মিলন পরবর্তী সংক্ষিপ্তসার/ব্লগ/খবর   এখানে মিটিং কভারেজের লিঙ্ক তালিকা করুন।  হ্যাশট্যাগ #WPMDHK16 সহকারে টুইট বা গুগল প্লাসে পোস্ট   ছবি  দয়া করে ছবি কমন্সে আপলোড করুন এবং তাতে বিষয়শ্রেণী Commons:Category:Dhaka16 যুক্ত করুন  বিষয়শ্রেণী:উইকিপিডিয়া সম্মিলন ঢাকা
থাম্ব|300px|ডান|কর্নওয়ালের প্রশাসনিক কেন্দ্র ট্রুরোর একাংশ কর্নওয়াল () যুক্তরাজ্যের ইংল্যান্ডের একটি কাউন্টি। এটি টামার নদীর পশ্চিমে অবস্থিত উপদ্বীপটিতে অবস্থিত। ট্রুরো কর্ণওয়ালের একমাত্র শহর ও প্রশাসনিক কেন্দ্র। কাউন্টিটির আয়তন ৩,৫৬৩ বর্গকিলোমিটার (এর মধ্যে তীর থেকে ২৮ মাইল দূরে সাগরে অবস্থিত সিলি দ্বীপকেও গণনায় ধরা হয়েছে)। এই কাউন্টিতে প্রায় ৫ লক্ষ লোক বাস করেন।  কর্নওয়ালে অনেক ঐতিহাসিক প্রত্নতাত্ত্বিক স্থান আছে। ফলে পর্যটন ব্যবসা এখানে গুরুত্বপূর্ণ। কিন্তু এ সত্ত্বেও কর্নওয়ালে যুক্তরাজ্যের অন্য যেকোন জায়গার তুলনায় মাথাপিছু আয় সবচেয়ে কম। কর্নওয়াল কর্নিশ জাতির লোকদের মাতৃভূমি এবং এটি প্রাচীন ছয়টি কেল্টীয় দেশের একটি বলে গণ্য। এখানকার অধিবাসীদের কেউ কেউ কর্নওয়ালের সাংবিধানিক মর্যাদা নিয়ে প্রশ্ন তোলেন এবং কাউন্টিটির স্বায়ত্বশাসনের পরিমাণ বাড়াতে চান।   আবহাওয়া    তথ্যসূত্র   বিষয়শ্রেণী:ইংল্যান্ডের উপদ্বীপ বিষয়শ্রেণী:কেল্টীয় জাতি বিষয়শ্রেণী:ইংল্যান্ডের কাউন্টি বিষয়শ্রেণী:প্রাক্তন রাজ্য
তালেগাঁও দাভাদে () ভারতের মহারাষ্ট্র রাজ্যের পুনে জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে তালেগাঁও দাভাদে শহরের জনসংখ্যা হল ৪২,৫৭৪ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭৯%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে তালেগাঁও দাভাদে এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
মানুষের মন মোস্তফা মেহমুদ পরিচালিত ১৯৭২ সালের বাংলাদেশী প্রণয়ধর্মী চলচ্চিত্র। ছবিটির কাহিনী ও সংলাপ রচনা করেছেন গাজী মাজহারুল আনোয়ার এবং চিত্রনাট্য লিখেছেন মোস্তফা মেহমুদ। মমতা কথাচিত্রের ব্যানারে ছবিটি প্রযোজনা করেছেন এ বি সিদ্দিক এবং মোস্তফা মেহমুদ। এতে প্রধান চরিত্রে অভিনয় করেছেন রাজ্জাক, ববিতা, আনোয়ার হোসেন, রোজী সামাদ, আনোয়ারা, খান জয়নুল প্রমুখ।  চলচ্চিত্রটি ১৯৭২ সালের ১৪ ফেব্রুয়ারি বাংলাদেশে মুক্তি পায়। এটি স্বাধীন বাংলাদেশে মুক্তিপ্রাপ্ত প্রথম চলচ্চিত্র।  কুশীলব  রাজ্জাক - মনোয়ার "মনু" হোসেন চৌধুরী  ববিতা - পারুল "পারু"  আনোয়ার হোসেন - আনোয়ার হোসেন চৌধুরী  রোজী সামাদ - পুতুল  আনোয়ারা - সোফিয়া / মিথুন  তুলিপ - আজিজ  হাসমত - দিলু  মিরানা জামান - মনু ও আনুর মা  সুপ্রিয়া  খান জয়নুল  আনিস  রানু  জাভেদ রহিম  মেসবাহউদ্দিন  দীন মোহাম্মদ  আলি কওসার  বদরুদ্দিন  খসরু নোমান  কনা  মাস্টার অনুপ - বকুল, পারুর ভাই  গোলাম মুস্তাফা - উকিল ২, অতিথি চরিত্রে  ইনাম আহমেদ - উকিল ১, অতিথি চরিত্রে  সঙ্গীত চলচ্চিত্রের সঙ্গীত পরিচালনা করেছেন সত্য সাহা। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন সাবিনা ইয়াসমিন, আব্দুল জব্বার, মোহাম্মদ আলী সিদ্দিকী, ফেরদৌসী রহমান ও খুরশিদ আলম।  তথ্যসূত্র  বহিঃসংযোগ    বিষয়শ্রেণী:বাংলা ভাষার চলচ্চিত্র বিষয়শ্রেণী:১৯৭২-এর চলচ্চিত্র বিষয়শ্রেণী:১৯৭০-এর দশকের প্রণয়ধর্মী চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী প্রণয়ধর্মী চলচ্চিত্র বিষয়শ্রেণী:বাংলাদেশী সাদাকালো চলচ্চিত্র বিষয়শ্রেণী:মোস্তফা মেহমুদ পরিচালিত চলচ্চিত্র বিষয়শ্রেণী:সত্য সাহা সুরারোপিত চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
পেটকাটা ষ হল ২০২২ সালের একটি বাংলাদেশী ভৌতিক ওয়েব ধারাবাহিক। এটি রচনা ও পরিচালনা করেছেন নুহাশ হুমায়ূন। ধারাবাহিকটি অনলাইন ভিডিও-অন-ডিমান্ড প্ল্যাটফর্ম চরকি-তে মুক্তি পায়। এতে প্রধান চরিত্রে অভিনয় করেন সোহেল মণ্ডল, শিরিন আক্তার শিলা, আফজাল হোসেন, চঞ্চল চৌধুরী, প্রীতম হাসান, নভেরা রহমান। ধারাবাহিকটি প্রজন্মের পর প্রজন্ম চলে আসা প্রচলিত বাংলা লোকগল্পের সবচেয়ে ছায়াময় ও চাঞ্চল্যকর প্রেক্ষাপটগুলোর একটি আধুনিক পুনরাবৃত্তি।  কুশীলব  সোহেল মন্ডল - হাসান  শিরিন আক্তার শিলা - পেতনি  একরাম খান ইমু  দুর্জয় রায়  সাক্ষ শাহিদ  সৌমিক বোস  আফজাল হোসেন  চঞ্চল চৌধুরী  কাজী নওশাবা আহমেদ  খালেদ আহমেদ রুমি  মোমো আলী  মায়মুনা ইসলাম মেধা  মোহনা হোসেন  মোরশেদ মিশু  সাঈদা তাসলিমা হাসান নদী  প্রণয় দেব উচ্ছাস  তৌফিকুল ইমন  গীতশ্রী চৌধুরী  প্রীতম হাসান  মাসুদা খাতুন  নভেরা রহমান  নাবিল নাসের  আবির  হোসেন  মুর্তজা জুবায়ের  পর্ব  তথ্যসূত্র  বহিঃসংযোগ        বিষয়শ্রেণী:২০২২-এ অভিষিক্ত ওয়েব ধারাবাহিক বিষয়শ্রেণী:বাংলা ভাষার টেলিভিশন অনুষ্ঠান বিষয়শ্রেণী:বাংলাদেশী ভৌতিক টিভি ধারাবাহিক বিষয়শ্রেণী:কল্পকাহিনীতে ভূত বিষয়শ্রেণী:চরকির মৌলিক অনুষ্ঠান বিষয়শ্রেণী:বাংলাদেশী ওয়েব ধারাবাহিক বিষয়শ্রেণী:বাংলা ভাষার ওয়েব ধারাবাহিক বিষয়শ্রেণী:২০২০-এর দশকের বাংলাদেশী নাট্য টেলিভিশন ধারাবাহিক
জগদম্বী প্রসাদ যাদব ঝাড়খণ্ডের একজন ভারতীয় জনতা পার্টির (বিজেপি) নেতা এবং ১৯৭৭ থেকে ১৯৭৯ পর্যন্ত রাজ্যের স্বাস্থ্য ও পরিবার কল্যাণ মন্ত্রী এবং তৎকালীন ভারতের মোড়রজী দেসাই সরকারের বাণিজ্য ও শিল্পমন্ত্রী ছিলেন। তিনি ঝাড়খণ্ডের গোদ্দা থেকে লোকসভায় নির্বাচিত হয়েছিলেন। ২০০২ সালে তাঁর মৃত্যুর সময় তিনি সরকারী ভাষা সম্পর্কিত সংসদীয় কমিটির আহ্বায়ক ছিলেন। তিনি বিহারের ভারতীয় জন সংঘের পাশাপাশি ১৯৮১ থেকে ১৯৮৪ পর্যন্ত বিহারের ভারতীয় জনতা পার্টির সভাপতি ছিলেন।   বহিঃসংযোগ   ভারতের সংসদ সম্পর্কিত তথ্য  বিষয়শ্রেণী:২০০২-এ মৃত্যু বিষয়শ্রেণী:ঝাড়খণ্ড বিধানসভার সদস্য বিষয়শ্রেণী:বিহারের রাজ্যসভা সদস্য বিষয়শ্রেণী:বিহারের লোকসভা সদস্য বিষয়শ্রেণী:ষষ্ঠ লোকসভার সদস্য বিষয়শ্রেণী:একাদশ লোকসভার সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:ত্রয়োদশ লোকসভার সদস্য বিষয়শ্রেণী:ভারতীয় জনসংঘের রাজনীতিবিদ বিষয়শ্রেণী:ঝাড়খণ্ডের রাজনীতিবিদ বিষয়শ্রেণী:জন্মের বছর অনুপস্থিত বিষয়শ্রেণী:রাষ্ট্রীয় স্বয়ংসেবক সংঘের সদস্য বিষয়শ্রেণী:ঝাড়খণ্ডের ভারতীয় জনতা পার্টির রাজনীতিবিদ বিষয়শ্রেণী:১৯২৫-এ জন্ম
বারকাকানা-নেতাজি এসসিবোস গোমোহ রেলপথ হল একটি রেললাইন যা ভারতের বরকাকানা এবং গোমোহকে সংযুক্ত করে। এই  ট্র্যাকটি পূর্ব মধ্য রেলওয়ের আওতাধীন। বিভাগটি বোকারো স্টিল সিটি এবং আদ্রার মধ্য দিয়ে দক্ষিণ পূর্ব রেলওয়ের সাথে সংযুক্ত।   ইতিহাস   ১৮৬৬ সালে হাওড়া থেকে দিল্লি পর্যন্ত রেল সংযোগের কাজ শেষ হলে, ইস্ট ইন্ডিয়ান রেলওয়ে হাওড়া-দিল্লি প্রধান লাইনের দূরত্ব কমানোর জন্য ক্রমাগত প্রচেষ্টা চালাচ্ছিল। বেশ কয়েকটি সমীক্ষার পর, একটি ১৮৮৮-৮৯ সালে এবং আরও দুটি পরবর্তীকালে, ধানবাদ থেকে কোডারমা এবং গয়া হয়ে মুঘল সরাই পর্যন্ত একটি রুট নির্ধারণ করা হয়। এই অংশের প্রধান কাজগুলি হল দেহরিতে সোন নদীর উপর একটি সেতু, এবং গুরপা ও গুজহান্ডির মধ্যে টানেলিং এবং ঘাট লাইন নির্মাণ।  বেঙ্গল নাগপুর রেলওয়ে ব্যবস্থাটি ১৮৮৯ সালে ইস্ট ইন্ডিয়ান রেলওয়ে কোম্পানি লাইনের সাথে সংযুক্ত ছিল, এইভাবে আসানসোলকে আদ্রার সাথে সংযুক্ত করে। ১৯০৭ সালে আদ্রা গোমোতে গ্র্যান্ড কর্ডের সাথে সংযুক্ত ছিল।   চন্দ্রপুরা-মুড়ি-রাঁচি-হাতিয়া লাইন ১৯৫৭ সালে শুরু হয় এবং ১৯৬১ সালে শেষ হয়।  ১৯০২ সালে, EIR-এর একটি শাখা লাইন সোন ইস্ট ব্যাঙ্ক (পরে নামকরণ করা হয় সোন নগর) থেকে ডাল্টনগঞ্জ পর্যন্ত খোলা হয়। দক্ষিণ করণপুরা কয়লাক্ষেত্রের উন্নয়নের সাথে মধ্য ভারত কোলফিল্ড রেলওয়ে ১৯২৭ সালে গোমোহ থেকে বারকাকানা পর্যন্ত এবং ১৯২৯ সালে বারকাকানা থেকে ডাল্টনগঞ্জ পর্যন্ত একটি লাইন চালু করে। এই লাইনগুলি পরবর্তীতে EIR দ্বারা নেওয়া হয়।    বিদ্যুতায়ন   আসানসোল থেকে নেতাজি এসসি বোস গোমোহ পর্যন্ত এই বিভাগের প্রধান লাইনের প্রসারিত বিদ্যুতায়ন ১৯৬০-৬১ সালে সম্পন্ন হয়। নেতাজি এসসি বোস গোমোহ থেকে গয়া পর্যন্ত প্রসারিত বিদ্যুতায়ন ১৯৬১-৬২ সালে সম্পন্ন হয়।  গোমোহ-বরকাকানা লাইনে উভয় প্রান্ত থেকে বিদ্যুতায়ন করা হয়: ১৯৮৬-৮৭ সালে গোমোহ থেকে ফুসরো, ১৯৯৬-৯৭ সালে বরকাকানা থেকে দানিয়া, ১৯৯৭-৯৮ সালে গোমিয়া থেকে গোমিয়া এবং গোমিয়া থেকে জরান্ডিহ।    লোকো শেড   নেতাজি এসসি বোস গোমোর একটি বৈদ্যুতিক লোকো শেড রয়েছে যার ধারণক্ষমতা ১২৫+ লোকো রয়েছে৷ শেডের লোকোগুলির মধ্যে রয়েছে WAG-7, WAG-9, WAG-9I, WAP-7। WAP-7 লোকো মর্যাদাপূর্ণ হাওড়া রাজধানী এক্সপ্রেসে পরিষেবা প্রদান করে।  বোকারো স্টিল সিটিতে WDM-2 এবং WDM-3A লোকো সহ একটি ডিজেল লোকো শেড রয়েছে। বোকারো স্টিল প্ল্যান্টের জন্য এটির একটি বড় ইয়ার্ড রয়েছে।   রেলওয়ে পুনর্গঠন   ১৯৫২ সালে, পূর্ব রেলওয়ে, উত্তর রেলওয়ে এবং উত্তর পূর্ব রেলওয়ে গঠিত হয়। ইস্টার্ন রেলওয়ে গঠিত হয়েছিল ইস্ট ইন্ডিয়ান রেলওয়ে কোম্পানির একটি অংশ নিয়ে, পূর্বে মুঘলসরাই এবং বেঙ্গল নাগপুর রেলওয়ে। উত্তর রেলওয়ে মোগলসরাই, যোধপুর রেলওয়ে, বিকানের রেলওয়ে এবং পূর্ব পাঞ্জাব রেলওয়ের পশ্চিমে ইস্ট ইন্ডিয়ান রেলওয়ে কোম্পানির একটি অংশ নিয়ে গঠিত হয়। উত্তর পূর্ব রেলওয়ে গঠিত হয় অওধ এবং তিরহুত রেলওয়ে, আসাম রেলওয়ে এবং বোম্বে, বরোদা এবং মধ্য ভারত রেলওয়ের একটি অংশ নিয়ে।  পূর্ব মধ্য রেলওয়ে ১৯৯৬-৯৭ সালে তৈরি করা হয়।   তথ্যসূত্র   বিষয়শ্রেণী:ভারতের ৫ ফুট ৬ ইঞ্চি গেজের রেলপথ বিষয়শ্রেণী:আসানসোল রেলওয়ে বিভাগ বিষয়শ্রেণী:ঝাড়খণ্ডের রেল পরিবহন বিষয়শ্রেণী:বিহারের রেললাইন বিষয়শ্রেণী:আসানসোলের পরিবহন বিষয়শ্রেণী:ধানবাদ রেলওয়ে বিভাগ